ZAPISNIK
s 10. sjednice Vijeća Mjesnog odbora Jakuševec
održane u ponedjeljak, 11. travnja 2022. godine

Sjednica se održava u prostoru Mjesnog odbora Jakuševec, Zagreb, Gata 1, s početkom u 18,15 sati.

Nazočni članovi Vijeća: Silvija Mrkonjić, Nataša Spevec i Dorotea Picek
Nenazočni članovi Vijeća: Želimir Maslić (ispričao se) i Renata Bedeković.(nije se ispričala)

Predsjednica Vijeća konstatira da je nazočno 3 od 5 članova Vijeća, što znači da Vijeće može
pravovaljano odlučivati, te otvara sjednicu uz napomenu da će se sjednica snimati. 

Vijeće jednoglasno prihvaća zapisnik s 9. sjednice Mjesnog odbora Jakuševec održane 25. ožujka 2022. godine.

Na prijedlog predsjednice Vijeća jednoglasno se utvrđuje sljedeći

DNEVNI RED
i
dopuna Dnevnog reda točkama 4., 5. i 6.

1. Postavljanje koševa za otpad na nogostupima u Jakuševcu – zaključak, donosi se
1. [bookmark: _Hlk100584760]Požurnica za saniranje krova u MS Jakuševec – zaključak, donosi se
1. Iscrtavanje pješačkog prijelaza na križanju Ulice Kamenarka i Ulice sv. Roka  – zaključak, donosi se
1. Hitna zabrana svih aktivnosti na Sportskom igralištu Jakuševec i provjera izdane dozvole za rad sportskog objekta neposredno u blizini odlagališta Jakuševec – zaključak, donosi se
1. Korištenje prostora MS Jakuševec za potrebe Judo kluba Dugave – zaključak, donosi se
1. [bookmark: _Hlk99092262]Korištenje prostora MS Jakuševec za potrebe političke stranke HDZ – zaključak, donosi se
1. [bookmark: _Hlk99096026]Pitanja, prijedlozi i obavijesti

Ad 1. Postavljanje koševa za otpad na nogostupima u Jakuševcu
Nakon rasprave Vijeće Mjesnog odbora Jakuševec jednoglasno donosi
ZAKLJUČAK
o potrebi postavljanja koševa za otpad na nogostupima na području 
Mjesnog odbora Jakuševec

1. Vijeće Mjesnog odbora Jakuševec je, sukladno obavijesti danoj od strane Gradskog ureda za mjesnu samoupravu, civilnu zaštitu i sigurnost, razmatralo lokacije na koje je potrebno postaviti koševe za otpatke. S obzirom na to da je na području Mjesnog odbora Jakuševec prisutan znatan nedostatak koševa za otpatke, te koševa za pseći izmet (odnosno da ih uopće nema), a da dijelom nisu riješeni imovinsko-pravni odnosi u pogledu vlasništva a i izvedbe nogostupa, navodimo lokacije na kojima je potrebno postaviti koševe.
1. Vijeće Mjesnog odbora Jakuševec navodi sljedeće lokacije na koje je potrebno postaviti koševe za otpatke, te koševe za pseći izmet kako slijedi:
· Ulica Karla Metikoša - obostrano na nogostupu po dva (2) koša za otpatke i po jedan (1) koš za pseći izmet - sveukupno šest (6) koševa
· Ulica Milana Mladenovića obostrano na nogostupu po jedan (1) koš za otpatke i po jedan (1) koš za pseći izmet - sveukupno četiri (4) koša
· rekonstruirani dio Ulice Kamenarka – južni nogostup jedan (1) koš za otpatke i jedan (1) koš za pseći izmet, sjeverni nogostup jedan (1) koš za otpatke – sveukupno tri (3) koša
· Ulica sv. Roka – s obzirom na imovinsko-pravne odnose i nepostojanje kontinuiranog nogostupa barem jedan (1) koš za otpatke i jedan (1) koš za pseći izmet – sveukupno dva (2) koša (vijećnica Spevec predlaže da koš bude smješten kod oglasne ploče u Ulici sv. Roka)
· Ulica Ede Peročevića – jedan (1) koš za otpatke i jedan (1) koš za pseći izmet
· pješačka staza između Ulice Sv. Roka i Sarajevske ceste (kč.br. 2016/1, k.o. Jakuševec Novi) (u vrijeme izgradnje pješačke staze koje je planirano u 2022. godini putem Plana komunalnih aktivnosti – jedan (1) koš za otpatke i jedan (1) koš za pseći izmet – sveukupno dva (2) koša).
1. Ovaj se Zaključak dostavlja Zagrebačkom Holdingu Podružnici Čistoća, Gradskom uredu za mjesnu samoupravu, civilnu zaštitu i sigurnost te Gradskoj četvrti Novi Zagreb istok.

Ad 2. Požurnica za saniranje krova u MS Jakuševec
Nakon rasprave Vijeće Mjesnog odbora Jakuševec jednoglasno donosi
ZAKLJUČAK
o slanju požurnice za saniranje krova u MS Jakuševec
0. Vijeće Mjesnog odbora je zbog nedavne kiše i jačeg prodora vode s krova MS Jakuševec u ženskom toaletu na katu (na struju, tj. svjetlo u istom) i još na nekoliko mjesta gdje do sada prodiranja vode nije bilo uočilo dodatno propadanje objekta. Stoga Vijeće smatra da bi trebalo što prije sanirati navedeni krov i jednoglasno predlaže da se pošalje požurnica za isto.

0. Vijeće Mjesnog odbora je na 4. sjednici Vijeća mjesnog odbora Jakuševec održane 30.09.2021. godine (5. točka Zapisnika) donijelo Zaključak o sanaciji terase MS Jakuševec, te je u međuvremenu poslana obavijest Gradskom uredu za mjesnu samoupravu sa snimkom curenja vode i traženje hitne sanacije 08.10.2021. godine. Točkom 6. sa 7. sjednice Vijeća Mjesnog odbora Jakuševec održane 14.01.2022. godine zatraženo je slanje Troškovnika za projekt sanacije.
0. Ovaj se Zaključak dostavlja Gradskoj četvrti Novi Zagreb - istok, Gradskom uredu za obnovu, izgradnju, prostorno uređenje, graditeljstvo, komunalne poslove i promet.

Ad 3. Iscrtavanje pješačkog prijelaza na križanju Ulice Kamenarka i Ulice sv. Roka 
Nakon rasprave Vijeće Mjesnog odbora Jakuševec jednoglasno donosi
ZAKLJUČAK
o mogućnosti iscrtavanja pješačkog prijelaza na križanju Ulice Kamenarka i Ulice Sv. Roka na području MO Jakuševec i nastavku rekonstrukcije Ulice Kamenarka

0. Vijeće Mjesnog odbora Jakuševec je raspravljalo o zahtjevu građanke M. R. zaprimljenom putem elektroničke pošte o potrebi iscrtavanja pješačkog prijelaza u Ulici Kamenarka, a u blizini križanja s Ulicom sv. Roka.
 
0. Vijeće Mjesnog odbora Jakuševec se slaže s navodima građanke da je Ulica Kamenarka prometna ulica i ne postoji pješački prijelaz na navedenom križanju, te prelaženje ulice na tom potezu nije sigurno. S obzirom na stanje ulice (s jedne strane je djelomično izrađen nogostup, a s druge nije te su odmah uz kolnik uređene ili neuređene privatne parcele), Vijeće Mjesnog odbora upit o mogućnosti iscrtavanja pješačkog prijelaza u Ulici Kamenarka šalje Gradskom uredu za obnovu, izgradnju, prostorno uređenje, graditeljstvo, komunalne poslove i promet uz zahtjev da isti Ured Vijeću Mjesnog odbora pošalje obavijest o statusu otkupa privatnih parcela duž Ulice Kamenarka i početku nastavka rekonstrukcije Ulice Kamenarka, odnosno, izvedbi nogostupa obostrano u punoj duljini ulice (od Sarajevske ceste do Ulice Gata).

0. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za građenje komunalne infrastrukture i održavanje javnoprometnih površina, javnih objekata i javne rasvjete, Gradskom uredu za mjesnu samoupravu, civilnu zaštitu i sigurnost te Gradskoj četvrti Novi Zagreb istok.


Ad 4. Hitna zabrana svih aktivnosti na Sportskom igralištu Jakuševec i provjera izdane dozvole za rad sportskog objekta neposredno u blizini odlagališta Jakuševec
[bookmark: _Hlk100906381]Nakon rasprave Vijeće Mjesnog odbora Jakuševec jednoglasno donosi
ZAKLJUČAK
o hitnoj zabrani svih aktivnosti na sportskom igralištu Jakuševec i provjeri izdane dozvole za rad sportskog objekta neposredno u blizini odlagališta Jakuševec

0. Vijećnica Nataša Spevec je potaknuta izlaganjima starosjedioca (gdje ističu bojazan zbog odvijanja sportskih aktivnosti djece u blizini odlagališta) na sjednicama i održanim Tribinama za odlagalište Jakuševec/Prudinec, zatražila da se doda ova točka dnevnog reda.
[bookmark: _Hlk100590140]“Molim donošenje Zaključka o hitnoj zabrani svih aktivnosti na Sportskom igralištu Jakuševec zbog velike količine štetnih lebdećih čestica koje utječu na zdravlje, a koje su zabilježene zbog neposredne blizine odlagališta otpada, drobilice i kompostane. 
[bookmark: _Hlk100590460]Također molim da se donese Zaključak provjere izdane dozvole za rad sportskog objekta neposredno u blizini navedenih zagađivača.
Smatram da je hitno zatvaranje igrališta od velike važnosti za zdravlje djece i odraslih koji na istome godinama borave i treniraju u neprimjerenom okruženju smrada i zagađenog zraka. 
Kao članovima Mjesnog odbora od iznimne nam je važnosti zdravlje naših sumještana, pa smatram da o navedenome treba hitno raspraviti, naročito sada kada znamo da zatvaranje odlagališta neće biti u skoroj budućnosti.”

2. Vijeće Mjesnog odbora zaključuje da je potrebno napraviti revidiranje dozvole za rad objekata koji se nalazi podno smeća, a služe za sportske aktivnosti. Potrebno je napraviti ispitivanje tla i zagađenosti zraka kako bi se isto utvrdilo, a objekt smjestiti tamo gdje je to prikladno za sportske aktivnosti.

3. Ovaj Zaključak dostavlja se Gradskom uredu za mjesnu samoupravu, Gradskom uredu za obrazovanje, sport i mlade, Gradskom uredu za gospodarstvo, energetiku i zaštitu okoliša, te Gradskoj četvrti Novi Zagreb-istok.

Ad 5. Korištenje prostora MS Jakuševec za potrebe Judo kluba Dugave 
Nakon rasprave Vijeće Mjesnog odbora Jakuševec jednoglasno donosi

ZAKLJUČAK
o korištenju prostora MS Jakuševec za potrebe Judo kluba Dugave

1. Vijeće Mjesnog odbora Jakuševec raspravljalo je o zahtjevu za jednokratno korištenje prostora MS Jakuševec (velika dvorana u prizemlju) za potrebe Judo kluba Dugave u subotu, 30.04.2022. godine od 19,00–24,00h. Sukladno obavijesti MS Jakuševec da se svako korištenje dvorane nakon 23,00h mora prijaviti policiji Vijeće smatra da je prikladnije odobriti korištenje do 23,00h. 
1. Vijeće Mjesnog odbora Jakuševec odobrava jednokratno korištenje prostora MS Jakuševec (velika dvorana u prizemlju) u subotu, 30.04.2022. godine u  terminu od 19,00 – 23,00h.
1. Ovaj Zaključak dostavlja se Gradskoj četvrti Novi Zagreb-istok.
[bookmark: _GoBack]

Ad 6. Korištenje prostora MS Jakuševec za potrebe političke stranke HDZ
Nakon rasprave Vijeće Mjesnog odbora Jakuševec jednoglasno donosi
ZAKLJUČAK
o povremenom korištenju prostora MS Jakuševec za potrebe 
političke stranke HDZ

1. Vijeće Mjesnog odbora Jakuševec raspravljalo je o zahtjevu za povremeno korištenje prostora MS Jakuševec (mala dvorana na katu) za potrebe političke stranke HDZ.

2. Vijeće Mjesnog odbora Jakuševec odobrava povremeno korištenje prostora MS Jakuševec (mala dvorana na katu) četvrtkom u terminu od 18,00 – 23,00h.

3. Ovaj Zaključak dostavlja se Gradskoj četvrti Novi Zagreb-istok.



Ad 8. Pitanja, prijedlozi i obavijesti
a) Korištenje prostorija MS Jakuševec
Ako se ustanovi da se prostor dan na korištenje ne koristi – termine treba ustupiti drugim korisnicima koji planiraju aktivno koristiti iste.

b) Materijali i izvještaj za sanaciju Sarajevske ceste i spajanje na nadvožnjak
Dobivene materijale treba prezentirati ostalim Vijećnicima.

c) Izjednačavanje statusa svih stanovnika na području MO Jakuševec
Vijeće Mjesnog odbora Jakuševec traži izjednačavanje statusa svih građana Mjesnog odbora Jakuševec po pitanju isplate naknade za umanjenu kakvoću zraka na način da se ista isplaćuje svima sve dok se ne riješi problem odlagališta, kompostane, drobilice i farmi domaćih životinja ili ukine za sve. Ova točka izglasana je na 3. sjednici, no ništa se nije riješilo po tom pitanju, te se traži provjera jer pojedini građani spremaju tužbu vezano za pravednost odluke.

d) Ulica sv. Roka treba postati jednosmjerna ulica
Vijećnica Nataša Spevec podsjeća da se isto tražilo i u prethodnim sazivima. Tražimo realizaciju.

e) Popravak sprava na dječjem igralištu u Tišinskoj ulici
	Još nije odrađeno, te se po tom pitanju traži provjera.

f) Ključ zajedničke prostorije (spremišta) vezan za malu dvoranu na katu potrebno je podijeliti s ostalim korisnicima koji trebaju prostor za odlaganje stvari
Trenutno se nalazi u posjedu Udruge žena Jakuševec, te je potrebno zatražiti umnažanje ključa. Vijeće daje odobrenje Udruzi Lajtmanica da koristi taj zajednički prostor.


Budući da više nitko ne traži riječ, predsjednica Vijeća zaključuje sjednicu.

Dovršeno u 19,00 sati.

Zapisnik izradila:
Dorotea Picek

Prilog:
Zaprimljena elektronička pošta građana vezani za točku 3.
Zahtjev političke stranke HDZ i Judo kluba Dugave za jednokratnim korištenjem prostora 

